|  |  |  |  |  |
| --- | --- | --- | --- | --- |
|  | | |  | **Καλαμάτα, 14 Απριλίου 2025** |
| **ΓΕΝΙΚΗ ΔΙΕΥΘΥΝΣΗ ΠΕΡΙΦΕΡΕΙΑΚΗΣ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ**  **ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ Π. Ε. ΜΕΣΣΗΝΙΑΣ**  **ΤΜΗΜΑ ΑΛΙΕΙΑΣ** | | |  |  |
| **Ταχ. Διεύθυνση**  **Ταχ. Κώδικας**  **Πληροφορίες**  **Τηλέφωνο**  **Email** | :  :  :  :  : | **Λακωνικής 87**  **24133, Καλαμάτα**  **Α. Κλείδωνα**  **27213 66509**  **alieia@1733.syzefxis.gov.gr** |

**ΔΕΛΤΙΟ ΤΥΠΟΥ**

**Ζύγιση των αλιευτικών προϊόντων κατά την εκφόρτωση - Διευκρινίσεις**

Το Τμήμα Αλιείας της Δ.Α.Ο.Κ. Π.Ε. Μεσσηνίας παρέχει διευκρινήσεις στους κατόχους επαγγελματικών αλιευτικών σκαφών για την εφαρμογή της υπ’ αριθ. 65/23344/2024 (ΦΕΚ 789/Β’/2-02-2024) Υπουργικής Απόφασης που αφορά τη ζύγιση αλιευτικών προϊόντων :

* Η ζύγιση δεν γίνεται εν πλω αλλά μετά τον κατάπλου, κατά την εκφόρτωση των αλιευμάτων, ανεξαρτήτως προορισμού διακίνησης και τρόπου διάθεσης των αλιευμάτων στους καταναλωτές,
* Υπεύθυνος για τη ζύγιση των αλιευτικών προϊόντων ορίζεται ο κυβερνήτης του αλιευτικού σκάφους,
* Τα αλιεύματα διαχωρίζονται σε δύο κατηγορίες:

α) Αλιεύματα για τη ζύγιση των οποίων ακολουθείται “Σχέδιο δειγματοληψίας ζύγισης”. Εκφορτώνονται σε προκαθορισμένους από την κείμενη νομοθεσία, λιμένες ή σημεία εκφόρτωσης, σε τυποποιημένα, όμοιου μεγέθους ιχθυοκιβώτια και ζυγίζονται υποχρεωτικά ανά είδος,

β) Αλιεύματα που υπάγονται σε “εξαντλητική ζύγιση” του συνόλου των αλιευμάτων. Στην κατηγορία αυτή περιλαμβάνονται

i. αλιευτικά προϊόντα που δεν εκφορτώνονται σε τυποποιημένα ιχθυοκιβώτια (π.χ. λόγω μεγέθους)

ii. αλιευτικά προϊόντα των οποίων η συνολική ποσότητα ανά είδος δεν υπερβαίνει τα 8 ιχθυοκιβώτια

iii. Τα είδη τόνος (BFT), ξιφίας (SWO), μακρύπτερος τόνος (ALB) και χέλι (ELE),

iv. Τα αλιευτικά προϊόντα που εκφορτώνονται σε οποιοδήποτε άλλο λιμένα ή σημείο

εκφόρτωσης εκτός από τους προκαθορισμένους.

* Για τη ζύγιση των αλιευμάτων χρησιμοποιούνται επαγγελματικοί ζυγοί που πρέπει να φέρουν πιστοποιητικό CE, καθώς και πιστοποιητικό διακρίβωσης (Certification of Calibration) σύμφωνα με τις απαιτήσεις του προτύπου ISO/IEC 17025,
* Δεν υπάρχει υποχρέωση προμήθειας και κυριότητας πιστοποιημένου ζυγού ανά αλιέα, αλλά η ζύγιση μπορεί να εξυπηρετείται από πιστοποιημένο ζυγό σε κοινή χρήση,
* Ο κυβερνήτης κάθε αλιευτικού σκάφους υποχρεούται να τηρεί “Μητρώο Ζύγισης” που περιλαμβάνει έντυπες “Δηλώσεις Καταγραφής Ζύγισης” (ΦΕΚ 789 Β’/2-02-2024). Το “Μητρώο Ζύγισης” τηρείται για μια τριετία, δεν υπάρχει υποχρέωση κατάθεσής του σε κάποια δημόσια αρμόδια αρχή αλλά πρέπει να είναι διαθέσιμο για τυχόν επιθεωρήσεις ή ελέγχους από αυτές,
* Στη “Δήλωση Καταγραφής Ζύγισης” που αφορά αλιεύματα τα οποία εκφορτώνονται σε μη τυποποιημένα ιχθυοκιβώτια, για τα οποία προβλέπεται η εφαρμογή “εξαντλητικής ζύγισης” του συνόλου των αλιευμάτων, δεν είναι απαραίτητη η συμπλήρωση του πεδίου «Επίπεδο Κινδύνου»,
* Στις “Δηλώσεις Καταγραφής Ζύγισης” στο πεδίο «Εξωτερικός Αριθμός Ταυτοποίησης» πρέπει να αναγράφεται η Εξωτερική Σήμανση του σκάφους,
* Το αποτέλεσμα της ζύγισης καταχωρίζεται από τους κυβερνήτες των αλιευτικών σκαφών και στο Ολοκληρωμένο Σύστημα Παρακολούθησης και καταγραφής Αλιευτικών Δραστηριοτήτων (ΟΣΠΑ) για τα σκάφη άνω των 10 μέτρων και για τα σκάφη – ανεξαρτήτως μήκους – που διαθέτουν άδεια αλίευσης,
* Το αποτέλεσμα της ζύγισης θα πρέπει να ταυτίζεται με την καταχώρηση στη Δήλωση Εκφόρτωσης για τα σκάφη που υποχρεούνται να φέρουν ERS και με την καταχώρηση στη Μηνιαία Δήλωση Παραγωγής για τα σκάφη τα μη υπόχρεα σε ERS,
* Για την αποφυγή τυχόν επιμόλυνσης, σε κάθε στάδιο διακίνησης των νωπών αλιευτικών προϊόντων, θα πρέπει να ακολουθούνται οι ισχύουσες υγειονομικές απαιτήσεις.

Για υποδείγματα εντύπων “Δήλωσης Καταγραφής Ζύγισης”, καθώς και για οδηγίες συμπλήρωσής τους, οι ενδιαφερόμενοι μπορούν να απευθύνονται στο Τμήμα Αλιείας της Δ.Α.Ο.Κ. Π.Ε. Μεσσηνίας, στο τηλέφωνο 2721366509 και στο e-mail: alieia@pe-messinias.gr.

|  |  |
| --- | --- |
|  | ΜΕ ΕΝΤΟΛΗ ΠΕΡΙΦΕΡΕΙΑΡΧΗ |
|  | Η Αν. ΠΡΟΪΣΤΑΜΕΝΗ Δ/ΝΣΗΣΕΥΣΤΑΘΙΑ ΓΕΩΡΓΑΚΟΠΟΥΛΟΥ |

|  |  |
| --- | --- |
| **ΠΙΝΑΚΑΣ ΑΠΟΔΕΚΤΩΝ**  **ΑΠΟΔΕΚΤΕΣ ΠΡΟΣ ΕΝΕΡΓΕΙΑ:**   1. **ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ Π.Ε. ΜΕΣΣΗΝΙΑΣ** 2. **ΤΜΗΜΑ ΠΛΗΡΟΦΟΡΙΚΗΣ Π.Ε. ΜΕΣΣΗΝΙΑΣ** |  |
|  |  |